钦定古今图书集成/明伦汇编/闺媛典/第205卷 > 俞大逵妻曹氏
## 钦定古今图书集成/明伦汇编/闺媛典/第205卷 > 俞大逵妻曹氏

按《山阴县志》：曹氏，太守曹谦孙女，俞大逵妻。父尧中
训子严切，闭大逵于书室，非岁暮不令归。万历戊子，
省试不售，父痛责之，大逵惭悔，呕血死。时曹年二十
一，遗孤希孟甫五月，曹抚尸号恸，每至气绝。姑曰：“尔
死如孤何！”嗣是临哭，先以孤置其怀，氏藉以不死，抚
之成人。入太学，年八十一以寿终。